CELEX: 62018TN0757
Language: et
Date: 2018-12-31 00:00:00
Title: Kohtuasi T-757/18: 31. detsembril 2018 esitatud hagi – Koinopraxia Touristiki Loutrakiou versus komisjon

25.2.2019   
            
            
               ET
            
            
               Euroopa Liidu Teataja
            
            
               C 72/38
            
         
      31. detsembril 2018 esitatud hagi – Koinopraxia Touristiki Loutrakiou versus komisjon
      (Kohtuasi T-757/18)
      (2019/C 72/49)
      Kohtumenetluse keel: inglise
      
         Pooled
      
      
         Hageja: Koinopraxia Touristiki Loutrakiou AE OTA – Loutraki AE – Klab Otel Loutraki Kazino Touristikes kai Xenodocheiakes Epicheiriseis AE (Loutraki, Kreeka) (esindaja: advokaat S. Pappas)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud komisjoni 9. augusti 2018. aasta otsus meetmete kohta teatavatele Kreeka kasiinodele SA.28973 – C 16/2010 (ex NN 22/2010, ex CP 318/2009);
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kaks alternatiivset väidet selle kohta, et vaidlustatud otsus rikub tema menetlusõigusi ja seega tuleb see tühistada.
      
                  1.
               
               
                  Esimene väide, et seda osa vaidlustatud otsusest, milles komisjon hindas, kas väidetav riigiabi annab nn ligitõmbava eelise, tuleks käsitada kui otsust mitte esitada pärast eelhindamismenetlust võetud vastuväiteid. Seetõttu väidab hageja, et komisjon oleks pidanud algatama ametliku juurdlusmenetluse, kuna esines tõsiseid kahtlusi ligitõmbava eelise olemasolu kohta, mida rahastatakse riigivahenditest.
               
            
                  2.
               
               
                  Teine väide, et komisjon oli igal juhul kohustatud taasavama ametliku juurdlusmenetluse tulenevalt kohtuotsusest T-425/11. Nimelt väidab hageja, et komisjon oli põhimõtteliselt kohustatud teavitama asjaomaseid pooli kommentaaride esitamisest enne vaidlustatud otsuse vastuvõtmist.